Službeni glasnik Grada Osijeka br. 23 od 4. prosinca 2024.

Na temelju članka 18. Zakona o proračunu („Narodne novine“ br. 144/21) i članka 19. točke 5. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24) Gradsko vijeće Grada Osijeka na 25. sjednici održanoj 29. studenoga 2024., donijelo je

O D L U K U

o izmjenama Odluke o izvršavanju
 Proračuna Grada Osijeka za 2024.

Članak 1.

U Odluci o izvršavanju Proračuna Grada Osijeka za 2024. (Službeni glasnik Grada Osijeka br. 18/23 i 8/24) u članku 2. iznos: ''168.400.000,00 eura" zamjenjuje se s iznosom: ''165.500.000,00 eura". 

Članak 2.

U članku 3. stavci 3. i 4. mijenjaju se i glase: 
''U Računu prihoda i rashoda za 2024. iskazani su prihodi poslovanja i prihodi od prodaje nefinancijske imovine u iznosu od 138.016.690,22 eura i rashodi poslovanja te rashodi za nabavu nefinancijske imovine u iznosu od 160.138.341,76 eura.
 U Računu financiranja za 2024. iskazani su primici od financijske imovine i zaduživanja u iznosu od 4.420.970,10 eura i izdaci za financijsku imovinu i otplate zajmova u iznosu od 5.056.694,90 eura.''.

Članak 3.

Članak 4. mijenja se i glasi:
''Proračunom je planiran preneseni višak prihoda/primitaka Grada Osijeka iz 2023. u iznosu od 22.317.834,23 eura. 
Proračunom je planiran i preneseni višak prihoda/primitaka proračunskih korisnika u iznosu od 744.515,45 eura. Isti će se koristiti za pokriće rashoda ovih korisnika u 2024., sukladno njihovim odlukama.
Iz ostvarenih vlastitih prihoda osnovnih škola u 2024., izvršit će se pokriće prenesenog manjka prihoda/primitaka iz ranijih godina u iznosu 304.963,34 eura.''.

Članak 4.

	U članku 8. stavak 1. mijenja se i glasi:
''Organizacijskom klasifikacijom Posebnog dijela Proračuna formirano je devet razdjela u sklopu kojih su planirane proračunske glave unutar kojih se nalaze Proračunski korisnici. Sukladno tome, sredstva se u Proračunu osiguravaju upravnim odjelima (organizacijske jedinice) i proračunskim korisnicima iz njihove nadležnosti i to kako slijedi: Upravni odjel-Ured Gradonačelnika, Upravni odjel-Ured Grada i proračunski korisnici vijeća nacionalnih manjina Grada Osijeka, Upravni odjel za komunalno gospodarstvo, promet i mjesnu samoupravu i njegov proračunski korisnik Javna vatrogasna postrojba Grada Osijeka, Upravni odjel za gospodarstvo, Upravni odjel za društvene djelatnosti i njegovi proračunski korisnici: Dječji vrtić Osijek, osnovne škole, Dječje kazalište Branka Mihaljevića u Osijeku, Hrvatsko narodno kazalište u Osijeku, Gradske galerije Osijek, Kulturni centar Osijek i Agencija za obnovu osječke Tvrđe, Upravni odjel za  socijalnu zaštitu, umirovljenike i zdravstvo, Upravni odjel za gospodarenje imovinom i vlasničko-pravne poslove, Upravni odjel za financije i fondove Europske unije i Upravni odjel za prostorno uređenje, graditeljstvo i zaštitu okoliša.''.

Članak 5.

U članku 10. stavku 1. iznos: ''13.300,00 eura'' mijenja se i glasi: ''100.000,00 eura''.
U istom članku, stavku 4. riječ: ''mjesečno'' mijenja se i glasi: ''tromjesečno''.

Članak 6.

U članku 17. stavci 3. i 4. mijenjaju se i glase:
''Očekivane otplate ukupnog duga (glavnica i kamata) Grada Osijeka u 2024. s osnova dugoročnog zaduživanja te sa osnova danih jamstava iznose 5.591.905,90 eura. 
Očekivani iznos ukupnog duga Grada Osijeka na kraju 2024. po kreditima, zajmovima, obvezama po osnovi izdanih vrijednosnih papira i danim jamstvima i suglasnostima  iz članka 127. stavak 1. Zakona o proračunu iznosi 41.247.292,41 eura.''.

Članak 7.

Ova Odluka stupa na snagu osmoga dana od dana objave u Službenom glasniku Grada Osijeka.

KLASA: 400-08/24-01/5
URBROJ: 2158-1-01-24-8
Osijek, 29. studenoga 2024.

